<classify> Mashali anatarajiwa kupambana na Sajjad Mehrab wa Iran na Cheka akitarajiwa kumkabili Javad Pagheh pia wa nchi hiyo Mei 14, mwaka huu kwenye Uwanja wa Ndani wa Taifa, Dar es Salaam.Kwa mujibu wa Katibu Mkuu wa PST, Anthony Rutta, mikanda hiyo ya ubingwa wa dunia iliwasili juzi na leo itaoneshwa kwa wanahabari.Mkanda umeshafika na Jumatano leo itatambulishwa kwa vyombo vya habari tukisubiri kwa hamu kuona ni nani atakayeshinda ubingwa wa dunia, alisema Rutta.Alisema iwapo Cheka atafanikiwa kushinda pambano hilo, atatafutiwa mapambano zaidi ya kimataifa chini ya meneja wake, Juma Ndambile ambaye humsimamia pia bondia Francis Cheka.Cosmas amekuwa akifanya vizuri katika mapambano ya kimataifa, kwani kabla ya kupoteza dhidi ya Mrusi Vyacheslav Gusev mwaka jana aliwahi kumshinda Thewa Onesongchaigmy wa Thailand. Mashali hakuwahi kushinda mapambano ya kimataifa zaidi ya yale anayokutana na mabondia wazawa.Mapema mwaka huu Mashali alipoteza pambano lake la kimataifa dhidi ya Apti Ustarkhanov wa Urusi.  <topic>: MICHEZO 